’n Agtienjarige tiener sê haar inmandjie word oorval met aandag vir haar troeteldiere in plaas van vir haar.
’n Student wat ’n bietjie sukkel om liefde te vind, sê haar honde kry meer aandag as sy op Tinder – en het skertsend laat hoor sy sal maar moet aanvaar die twee sjitsoe-hondjies het ouliker gesiggies.
“Ek het net vir die grap by Tinder aangesluit omdat ek pas met my universiteitstudie begin het, en ek dink amper almal wat ek ken, gebruik dit. Dis die soort ding wat ek net gebruik nadat ek ’n paar drankies gedrink het en ek en my vriende ’n bietjie wil lag.”
Maar Con, wat dieregedrag studeer, vat die liefde vir haar honde met ’n goeie skeut humor en sê sy is so ’n groot hondeliefhebber dat sy ook gewoonlik eers die hond as die persoon op ’n profielfoto raaksien.
“Ek’s bly ek kan die snaaksigheid daarin sien. Dis maar net deel van die moeilike lewe van ’n oulike hond en nie ’n baie oulike gesig hê nie,” skerts sy.
“Ek dink dis ’n bietjie afgesaag om my hond te gebruik om aan te lê, maar my honde is immers ook my topprioriteit. Ek moet weet die mense met wie ek gesels, hou van honde."
“Dit sou gaaf wees om soms eers oor myself uitgevra te word, maar honde is die pad na my hart. Ek dink dit sou my begin irriteer het as ek op Tinder was vir ’n ernstige verhouding. Maar ek sou nie antwoord op ’n boodskap net omdat hulle my hond gebruik het om my aandag te trek nie."
“Dit pla my min. Ek het ’n diereliefhebber en is seker ek sou dieselfde optree as ek ’n oulike hond op die bus of op Tinder sien."